# Uradni list C 130A/23.

| | ISSN 1977-1045 |
| --- | --- |
| Uradni list
  Evropske unije | C 130A |
| | |
| Slovenska izdaja | Informacije in objave | Letnik 6523. marec 2022 |

ISSN 1977-1045

Uradni list

Evropske unije

C 130A

Slovenska izdaja

Informacije in objave

Letnik 6523. marec 2022

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Sodišče |
| 2022/C 130 A/01 | Razpis prostega delovnega mesta | 1 |

Vsebina

Stran

V   Objave

UPRAVNI POSTOPKI

Sodišče

2022/C 130 A/01

Razpis prostega delovnega mesta

1

---

| SL | |
| --- | --- |

SL

---

V Objave

UPRAVNI POSTOPKI

Sodišče

| 23.3.2022 | SL | Uradni list Evropske unije | CA 130/1 |
| --- | --- | --- | --- |

23.3.2022

SL

Uradni list Evropske unije

CA 130/1

---

RAZPIS PROSTEGA DELOVNEGA MESTA

(2022/C 130 A/01)

Pri Generalnem direktoratu za upravljanje Sodišča Evropske unije se bo sprostilo delovno mesto direktorja za stavbe in varnost (razred AD 14 ali AD 15). Zasedeno bo na podlagi člena 29(2) Kadrovskih predpisov za uradnike Evropske unije.

I.   NALOGE

Naloga direktorja za stavbe in varnost, ki je podrejen generalnemu direktorju za upravljanje, je vodenje direktorata za stavbe in varnost (v nadaljevanju: DSV), katerega dejavnosti spodbuja in usklajuje.

DSV je zadolžen za vodenje in izvedbo gradbenih projektov Sodišča Evropske unije (v nadaljevanju: institucija), za prilagajanje in opremljanje stavb institucije in za njihovo vzdrževanje. Zadolžen je za upravljanje in vzdrževanje tehničnih inštalacij. V okviru dejavnosti institucije je zadolžen tudi za varnost oseb, podatkov in premoženja. DSV je poleg tega odgovoren za notranjo logistiko, vključno z gostinskimi storitvami, nabavami in popisom sredstev ter za splošne storitve (med drugim za zagotavljanje podpore pri izvedbi obravnav, upravljanje z voznim parkom in zagotavljanje poštnih storitev). Nazadnje, usklajuje pripravo politike trajnostnega upravljanja institucije in zagotavlja izvajanje te politike v skladu s predpisi, ki se nanašajo na sistem za okoljsko ravnanje in presojo (EMAS).

Izzivi bodo zlasti na področju vzdrževanja infrastrukture, ki mora biti profesionalno, sistematično in organizirano, da bi se ohranjala njena vrednost, in pri prilagajanju infrastrukture, da bi se ves čas zagotavljala njena ustreznost spreminjajočim se potrebam institucije. V zvezi s tem bo treba posebno pozornost nameniti delu na domu, saj se je uporaba te oblike dela povečala. Nazadnje, potrebno bo posodobiti in zagotavljati stabilno raven varovanja, tako na ravni tehničnih sredstev kot na ravni organizacijskih strategij. DSV pri svoji dejavnosti skrbi za stalne izboljšave in zagotavljanje kakovosti.

V skladu s prednostnimi nalogami, ki jih določi institucija, in ob upoštevanju njenih posebnih potreb, ki so povezane z opravljanjem sodnih nalog, direktor DSV svetuje pristojnim organom institucije in jim predlaga kratko-, srednje- in dolgoročno strategijo na področju infrastrukture, varnosti in logistike. Zagotavlja proračunsko načrtovanje dejavnosti in izvajanje delovnih načrtov. Vodi ekipo s približno 150 uradniki in uslužbenci ter nadzoruje izvajanje pogodb, sklenjenih z zunanjimi izvajalci storitev, zlasti na področjih vzdrževanja in upravljanja s tehnično infrastrukturo, čiščenja, hišniških storitev, preprečevanja požarov ter gostinskih storitev. Letni proračun, s katerim upravlja DSV, znaša približno 65 milijonov EUR.

Direktor DSV poleg tega zagotavlja skladnost infrastrukture z zahtevami, ki izhajajo iz upoštevnih tehničnih predpisov, in izvaja pristojnosti odredbodajalca na podlagi nadaljnjega prenosa pooblastil v zvezi z izdatki, povezanimi z dejavnostmi tega direktorata, ob upoštevanju finančnih predpisov, med drugim na področju javnih naročil.

V okviru svojih nalog predstavlja institucijo v odnosu z zunanjimi organi in subjekti, med drugim v odnosu z državnim organom države gostiteljice, ter v okviru sodelovanja med institucijami Evropske unije.

II.   PROFIL KANDIDATA

Iščemo osebo, ki je sposobna za vodenje in motiviranje obsežne ekipe usposobljenih sodelavcev, specialistov za stavbe, varnost in logistiko, ter ima odlične sposobnosti upravljanja in vodenja administrativne enote, katere delo poteka v multikulturnem okolju. Imeti mora razvit čut za komunikacijo, pogajanja in medosebne odnose, da bi lahko uvedla in vzdrževala konstruktivne odnose tako znotraj institucije, s člani in zaposlenimi v sodiščih in službah, kot zunaj institucije, z drugimi institucijami in agencijami Evropske unije, nacionalnimi državnimi organi države gostiteljice (vključno z nacionalnimi varnostnimi organi), arhitekturnimi, inženirskimi in svetovalnimi biroji ter zasebnimi podjetji.

Poleg tega mora imeti sposobnost razumevanja izzivov, s katerimi se velike organizacije spoprijemajo pri zasnovi, razvoju in nadgradnji infrastrukture, varnosti in logistike. Imeti mora sposobnost izdelave strateških ciljev na teh področjih, v povezavi s prednostnimi nalogami, ki jih opredeli institucija, in te cilje preobraziti v konkretne predloge ukrepov. Izkušnje na področju načrtovanja in vodenja projektov so močno zaželene.

Dobro mora poznati finančne predpise, ki se uporabljajo za institucije Evropske unije, zlasti na področju javnih naročil, in področje upravljanja s proračunom in pomembnimi pogodbami.

Cenjene bi bile izkušnje na področju požarne varnosti in izkušnje pri uporabi sistemov za zagotavljanje kakovosti in okoljsko upravljanje.

III.   ZAHTEVANA IZOBRAZBA IN ZNANJA

Kandidati morajo izpolnjevati pogoje za imenovanje uradnikov, ki jih določajo Kadrovski predpisi za uradnike Evropske unije (v nadaljevanju: kadrovski predpisi). Poleg tega morajo za to delovno mesto izpolnjevati vsaj naslednje minimalne zahteve:

| — | končana univerzitetna izobrazba s pridobljeno univerzitetno diplomo, |
| --- | --- |

—

končana univerzitetna izobrazba s pridobljeno univerzitetno diplomo,

| — | vsaj desetletne delovne izkušnje na področjih stavb, varnosti in logistike, |
| --- | --- |

—

vsaj desetletne delovne izkušnje na področjih stavb, varnosti in logistike,

| — | vsaj petletne delovne izkušnje pri vodenju ekip, |
| --- | --- |

—

vsaj petletne delovne izkušnje pri vodenju ekip,

| — | temeljito znanje enega od uradnih jezikov Evropske unije in zadovoljivo znanje drugega uradnega jezika Evropske unije. Zaradi zahtev službe je potrebno dobro znanje francoskega jezika; znanje angleškega in/ali nemškega jezika je prednost. |
| --- | --- |

—

temeljito znanje enega od uradnih jezikov Evropske unije in zadovoljivo znanje drugega uradnega jezika Evropske unije. Zaradi zahtev službe je potrebno dobro znanje francoskega jezika; znanje angleškega in/ali nemškega jezika je prednost.

IV.   OSEBNI PREJEMKI IN POGOJI ZAPOSLITVE

Osebni prejemki in pogoji zaposlitve so taki, kot jih določajo kadrovski predpisi za uradnike v razredu AD 14 ali AD 15. V informacijo: osnovna plača uradnika v razredu AD 14, stopnja 1, je 15 255 EUR, uradnika v razredu AD 15, stopnja 1, pa 17 226 EUR. Kadrovski predpisi določajo, da mora vsak nov uradnik uspešno opraviti 9 mesečno poskusno dobo.

V.   POLITIKA ZAPOSLOVANJA

Sodišče zagotavlja enake možnosti, ob upoštevanju primerjalne ocene uspešnosti kandidatov, in enako obravnavanje vseh oseb, ki izkažejo svoj interes za prosto delovno mesto. Aktivno spodbuja vlaganje različnih prijav kandidatov, ki imajo različne izkušnje ter sposobnosti in znanja, na čim širši možni geografski podlagi, s strani državljanov držav članic Evropske unije.

Informacije v zvezi z varstvom osebnih podatkov v tem izbirnem postopku so na voljo v obvestilu glede varstva osebnih podatkov pri zaposlovanju v upravnih službah Sodišča Evropske unije.

VI.   PREDLOŽITEV PRIJAV

Prijave za delovno mesto morajo prispeti na Sodišče izključno po elektronski pošti, na elektronski naslov DIR-DBS@curia.europa.eu, najpozneje do 22. aprila 2022. Prijavam mora biti priložen podroben življenjepis in vsa druga potrebna dokazila. Kandidati morajo kandidaturi priložiti tudi motivacijsko pismo in kratko predstavitev (največ 5 strani) svoje vizije dela in upravljanja direktorata, na katerega se nanaša ta razpis prostega delovnega mesta.

Odobreno 15. marca 2022

---